b'\n_START_ARTICLE_\nRinkmena\n_START_PARAGRAPH_\nRinkmena, failas, byla, tvarkmena (angl. file)\xc2\xa0\xe2\x80\x93 bit\xc5\xb3 seka, saugoma kompiuteryje kaip vienas vienetas. Viena svarbiausi\xc5\xb3 operacin\xc4\x97s sistemos u\xc5\xbeduo\xc4\x8di\xc5\xb3 yra tvarkyti rinkmenas pagal naudojamas rinkmen\xc5\xb3 sistemas. Senesn\xc4\x97se sistemose rinkmena u\xc5\xbeima vientis\xc4\x85 atminties srit\xc4\xaf, ta\xc4\x8diau daugumoje naujesni\xc5\xb3 jos turinys gali b\xc5\xabti paskirstytas po \xc4\xafra\xc5\xa1ymo metu laisvas atminties ne\xc5\xa1iklio vietas ar net po skirtingus informacijos ne\xc5\xa1iklius._NEWLINE_Duomen\xc5\xb3 strukt\xc5\xabra rinkmenos viduje gali b\xc5\xabti \xc4\xafvairi ir priklauso nuo j\xc4\x85 suk\xc5\xabrusios programos. \xc5\xa0i strukt\xc5\xabra vadinama rinkmenos formatu. Rinkmena beveik visada turi vard\xc4\x85, pagal kur\xc4\xaf j\xc4\x85 galima surasti sistemoje. Neretai ji turi ir sutartin\xc4\x99 priesag\xc4\x85, pagal kuri\xc4\x85 galima sp\xc4\x97ti apie jos turin\xc4\xaf. Su byla neretai b\xc5\xabna susieta ir daugiau informacijos (kas suk\xc5\xabr\xc4\x97, kada keista, kas turi teis\xc4\x99 j\xc4\x85 keisti ar skaityti ir pan). Rinkmenos paprastai telkiamos \xc4\xaf aplankus (direktorijas), kuriuose gali b\xc5\xabti ne tik rinkmenos, bet ir kiti aplankai._NEWLINE_Kai kuriose sistemose (Unix, Linux) panaudojant nuorod\xc5\xb3 sistem\xc4\x85 galima suteikti tam pa\xc4\x8diam rinkmenai kelet\xc4\x85 vard\xc5\xb3 ir prireikus patalpinti j\xc4\xaf skirtingose direktorijose. Yra operacini\xc5\xb3 sistem\xc5\xb3, saugan\xc4\x8di\xc5\xb3 ankstesnes rinkmenos versijas (OpenVMS).'